પુનર્વસવાટ કરેલા લોકોને ઘરથાળના પ્લોટની ફાળવણી કરી, પાકા રસ્તાઓ, પીવાના પાણી સહિતની તમામ સુવિધા આપવી, અસરગ્રસ્ત કુટુંબને નિયમસર મળતા ઘરથાળના પ્લોટ ઉપરાંત તેના દીકરાને વધુ પ્લોટની ફાળવણી કરવી, બાળકોના માટે આંગણવાડી, પ્રાથમિક શાળા, ઇંગ્લિશ મીડિયમ સ્કૂલો, કોલેજો, આરોગ્ય કેન્દ્રની પુરતી સુવિધા આપવી, સરકારી દસ્તાવેજો બનાવવા માટે સ્ટેમ્પ ડયૂટીની ફીમાંથી મુક્તિ આપવી, સંપાદન થયા છતાં ડુબાણમાં ન ગયેલી જમીન અસરગ્રસ્તોને પરત કરવી, ઉકાઇ અસરગ્રસ્તોને ધંધા-રોજગાર શીખવવા મફત તાલીમ વર્ગ, માસિક શિષ્યવૃત્તિ આપવી, અસરગ્રસ્ત ખેડૂતોને નવી વસાહતમાં મળેલ જમીન ઉપરાંત ૮ એકર વધારાની જમીન ખરીદવા માટે સરકાર તરફથી લોનની નાણાકીય સુવિધા મળવી જોઇએ, પીવાના પાણી અને સિંચાઇના પાણીની સુવિધા ઊભી કરી, જેનો કર અસરગ્રસ્તો પાસે વસૂલવો નહીં, ૨૪ કલાક ઘરવપરાશ અને ખેતી માટે વીજપુરવઠો પુરો પાડવો, જંગલ-જમીન ખેડતા આદિવાસી વિસ્થાપિતોને સનત આપી જમીન નામે કરી ૭-૧૨માં નામો ઉમેરી માલિકી અધિકાર આપવો, ડૂબાણમાં ન જાય તે જમીન ખેડવા આપવી, બિનઅધિકૃત રીતે નામે કે વેચાણ કરેલ અસરગ્રસ્ત ખેડૂતોની જમીન મુળ માલિકને પાછી મળવી જોઇએ, ઉકાઇ અસરગ્રસ્તના તમામ ગામોને રેવન્યુ જાહેર કરવી તથા જૂથ ગ્રામ પંચાયતોનું વિભાજન કરવા સહિતની માંગણીઓ કરવામાં આવી છે.